  Майя Бывальцева 16-тӥ толсурлы Удмуртиын эшшо 105 адямилэсь коронавирус инфекциез шедьтӥзы. Выль черламъёс пӧлын 13 пиналъёс но 65 арессэс ортчем 25 арлыдоос. Со сярысь элькунысь оперативной штаб ивортӥз. Диагноззы Ижкарын 48 улӥсьёслэн зэмаз, Сюмси ёросын – укмыс, Воткаын, Дэри ёросын – быдэн тямыс, Глазкарын, Сарапул ёросын – быдэн сизьым, Сарапулын – ньыль, Юкаменск ёросын – куинь, Кияса, Пичи Пурга ёросъёсын – быдэн кык, Можгаын, Грак, Камабарка, Ува, Шаркан, Яр ёросъёсын – быдэн одӥг муртлэн. 198 адями йӧназ. Куать мурт улонысь кошкиз. Кышномуртъёслы 63, 63 арес вал, воргоронъёслы – 75, 83, 84, 85 арес 16-тӥ толсурлы Удмуртиын коронавирусэн черлан 77 сюрс 858 учыръёс лабораториосын зэматэмын. 65 сюрс 510 адями йӧназ, 3 сюрс 350 мурт улонысь кошкиз. Та дыре 134 висисьёслэн тазалыксы секыт лыдъяське. Берло нунал ӵоже коронавируслы 5 сюрс 497 эскеронъёс ортчытӥзы. Коронавируслэсь прививка 660 сюрс 779 адями пуктӥз, со пӧлысь 488 сюрс 955 мурт кык компонентэн. «Спутник Лайт» вакцинаез 114 сюрс 20 адямилы пуктӥзы. Тегъёс: Тазалык Ижкар висён Удмуртия коронавирус  